Ego Petrus, comes Nivernensis, notum facio omnibus tam presentibus quam futuris quod prior burgensis S. Stephani non ex consuetudine neque ex debito adjuvare debet, vel aliquid de suo mittere ad muros, nisi ex propria voluntate, et ut hoc certum omnibus sit, cartam præsentem super hoc ei fecimus: Ego Petrus comes Niv. notum fieri volo .. quod ter mille solidos quos burgenses de vico beati Stephani Niv. mihi de consuetudine reddere debent, quando charissimam filiam meam nuptui tradidero, erga dictos burgenses pro octies viginti libris geniensibus obligavi, tali conventione quod dictos ter mille solidos ab eis requirere non potero, donec de nominatis octo viginti libris in valore de sexaginta solidis marci dictis burgensibus criantum suum plenarie fecerint. Quod ut ratum et inconcussum in posterum habeatur, sigilli mei impressione et sigilli Gaufredi de Pogua senescalli mei presentem cartam muniri præcepi. Actum anno Dominice incarnationis Mº centesimo nonagesimo quarto.